คือพอดี ช่วงนี้เวลานอนจะหายใจไม่ค่อยคล่อง มันแน่น มันจุกที่ท้องค่ะ บางครั้งเหมือนใจสั่นๆไม่ตรงจังหวะ แต่ก็แป๊ปๆนะคะ เป็นแค่เวลานอนค่ะ อีกอย่างคือหนูไม่ค่อยถ่าย เวลาทานอาหารก็กว่าจะย่อย มันเลยทำให้มีพุงเยอะมากค่ะ มันจะมีส่วนไหมคะ หนูจึงอยากรู้ว่า หนูเป็นอะไรกันแน่คะ ช่วงนี้กำลังสอบอยู่ด้วย เครียดคูณสองเลยค่ะ
สวัสดีค่ะ การวินิจฉัยที่เป็นไปได้-กระเพาะอาหารอักเสบ-ลำไส้อักเสบ-มีลมมากในช่องท้อง-ลำไส้อุดตัน มักมีประวัติผ่าตัดหน้าท้องมาก่อน-ท้องอืดจากสาเหตุอื่นๆเช่นมีน้ำในท้อง มีภาวะท้องมาน มักจะมีโรคตับอยู่ด้วย ตัวเหลืองหรือตาเหลืองการให้ได้การวินิจฉัยที่แน่นอน จำเป็นต้องตรวจร่างกายทางหน้าท้อง หากแพทย์สงสัยว่าจะมีลมหรือน้ำในช่องท้อง หรือมีลำไส้อุดตันอาจจะต้องตรวจเอ็กซเรย์หน้าท้องเพิ่มเติมค่ะ ถ้าสงสัยมีก้อนในช่องท้องหรือที่ตับจะทำการอัลตราซาวน์หน้าท้องร่วมด้วย ถ้าเป็นกระเพาะอาหารอักเสบ จะรักษาด้วยการรับประทานยาลดกรดและปรับพฤติกรรมการดูแลตัวเองเบื้องต้น รับประทานอาหารอ่อนๆ หลีกเลี่ยงการรับประทานอาหารสจัดหรืออาหารที่มีแก๊ซมาก กินแล้วนั่งหัวสูงไว้ก่อนอย่างน้อย 3 ชั่วโมง ไม่กินอาหารมากๆในคราวเดียว ขยับเดินบ่อยๆ ลมจะได้ไม่ค้างในลำไส้ ดื่มน้ำมากๆ กินผักผลไม้เยอะๆ พยายามขับถ่ายทุกวันและให้เป็นเวลา